पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना को नियंत्रित करने के लिए अब घर-घर में सर्दी-खांसी और बुखार के मरीजों को तलाशा जा रहा है। शहर में यह काम शुक्रवार से शुरू हो गया है। पहले दिन 27 और दूसरे दिन 391 मरीज शहर में मिले हैं। 2 दिन में 418 मरीजों को शिक्षकों और नपा कर्मियों की संयुक्त टीम ने खोजा है। हालांकि इस दौरान मरीजों को किट मुहैया नहीं कराई जा रही है। केवल दवाओं की सलाह लिखा पर्चा उन्हें थमाया जा रहा है।
बता दें सरकार कोरोना को नियंत्रण में करने के लिए घर-घर सर्वे करा रही है। इसके लिए शहरी और ग्रामीण क्षेत्र में सभी शिक्षकों की ड्यूटी लगाई गई है। इनका सहयोग शहर में नगर पालिका के कर्मचारी और गांवाें में जनपद और जिला पंचायत के कर्मचारी कर रहे हैं। शहर के सभी 18 वार्डों में तीन-तीन शिक्षक और 1-1 नपा कर्मी को घर-घर बुखार सर्दी खांसी का सर्वे करने उतारा गया है।
निर्धारित फॉर्मेट में यह टीम सभी लोगों की जानकारी एकत्रित कर ऑनलाइन ही सबमिट कर रही है। इस दौरान सर्दी-खांसी और बुखार के मरीज मिलने पर उन्हें दवाओं की किट नहीं दी जा रही है, बल्कि दवा लिखे पर्चे थमाए जा रहे हैं। बताया जा रहा है कि इतनी मात्रा में दवाओं की किट उपलब्ध नहीं होने से केवल पर्चे पर कोरोना से बचाव के लिए लिखी दवाओं की सलाह ही लोगों को दी जा रही है।
जितनी किट उपलब्ध है वे बांट रहे हैं
सर्दी खांसी और बुखार के सर्वे कार्य के लिए शिक्षकों और नगरपालिका की टीम को शहर और ग्रामीण क्षेत्रों में भी उतारा गया है। जितनी दवा किट हमें उपलब्ध हो रही हैं वे अभी हम बांट रहे हैं। बाकी लोगों को दवाओं का पर्चा दिया जा रहा है। इस दौरान लोगों को वैक्सीनेशन के लिए भी प्रेरित करेंगे। लोगों को घरों में रहने काे कहा जाएगा।
निधि सिंह, एसडीएम ब्यावरा
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn